ไฟไหม้ท่อน้ำทิ้ง รถไฟฟ้าสีแดง
ไฟไหม้ปริศนาช่องใต้รางรถไฟฟ้าสายสีแดง เมื่อเวลา 08.00 น. วันที่ 5 พ.ค. ร.ต.อ.เตชทัตอังกาบ–ทศพร รองสารวัตร (สอบสวน) สน.ประชาชื่น รับแจ้งเหตุพบกลุ่มควันพุ่งออกมาจากช่องใต้รางรถไฟฟ้าสายสีแดง บางซื่อ-รังสิต ช่วงวัดเสมียนนารี ถนนกำแพงเพชร 6 แขวงลาดยาว เขตจตุจักร กทม. ไปตรวจสอบพร้อมประสานรถน้ำจากสถานีดับเพลิงลาดยาว,ที่เกิดเหตุอยู่บนถนนกำแพงเพชร 6 ขาออก ตอม่อที่ P-021 ระหว่างสถานีวัดเสมียนนารีกับสถานีบางเขน พบกลุ่มควันและแสงเพลิงพุ่งออกมาจากช่องใต้รางรถไฟฟ้า สูงจากพื้นถนนขึ้นไปประมาณ 10 เมตร เจ้าหน้าที่ใช้น้ำฉีดสกัดเพลิง แต่เพลิงลุกไหม้จากด้านในทำให้น้ำฉีดเข้าไปไม่ถึงต้นเพลิง ต้องใช้รถกระเช้ายกขึ้นไปฉีดสกัดไม่ให้ลุกลาม ใช้เวลาประมาณ 15 นาทีเพลิงสงบ,นายสัมฤทธิ์ สุนทร หัวหน้าชุดปฏิบัติการ ดับเพลิงที่ 1 สถานีดับเพลิงลาดยาว เปิดเผยว่า จากการขึ้นไปตรวจสอบภายในช่องใต้ทางรถไฟฟ้าเบื้องต้น พบท่อพลาสติกระบายน้ำทิ้ง เส้นผ่าศูนย์กลางประมาณ 8 นิ้ว ที่ติดอยู่ผนัง ระยะทางประมาณ 20 เมตร ถูกไฟไหม้ละลายเสียหายทั้งหมด เหลือเพียงห่วงที่รัดท่อติดอยู่เท่านั้น ทั้งนี้ ยังไม่ทราบว่าต้นเพลิงเกิดจากส่วนไหน,ด้าน ร.ต.อ.เตชทัตกล่าวว่า สอบสวนเบื้องต้นทราบว่า ช่องดังกล่าวเป็นช่องไว้สำหรับช่างขึ้นรถกระเช้าเข้าไปซ่อมแซมท่อน้ำทิ้ง มีทางขึ้นลงช่องนี้ทางเดียว อย่างไรก็ตาม จะเรียกหัวหน้าคนงานที่ควบคุมงานขณะเกิดเหตุมาสอบปากคำหาความกระจ่าง รวมทั้งประสานเจ้าหน้าที่กองพิสูจน์หลักฐานตรวจสอบหาสาเหตุของการเกิดเพลิงไหม้อย่างละเอียดอีกครั้ง
เกิดเหตุอยู่บนถนนกำแพงเพชร 6 ขาออก ตอม่อที่ P-021 ระหว่างสถานีวัดเสมียนนารีกับสถานีบางเขน พบกลุ่มควันและแสงเพลิงพุ่งออกมาจากช่องใต้รางรถไฟฟ้า
ไฟไหม้,ท่อน้ำทิ้ง,รถไฟฟ้าสายสีแดง,ไฟไหม้ท่อน้ำทิ้ง,ข่าวทั่วไป